Source: http://84.16.37.23/web/sk/sk-drg-aktuality
Timestamp: 2019-07-22 21:12:03+00:00
Document Index: 6426867

Matched Legal Cases: ['§ 20', '§ 20', '§ 20', '§ 20', '§ 20', '§ 8']

SK-DRG systém Aktuality - ÚDZS
SK-DRG systém Aktuality/
V súlade so závermi 36. zasadnutia Riadiaceho výboru DRG zverejňuje Centrum pre klasifikačný systém (CKS) sumárny prehľad vybraných ukazovateľov v členení podľa ústavných zdravotníckych zariadení. Prehľad bol spracovaný z údajov poskytnutých poskytovateľmi CKS ročnou dávkou podľa MU 10/2/2014 v roku 2018 a týka sa hospitalizácií za rok 2017. Prehľad je k dispozícii na stiahnutie TU.
V katalógu prípadových paušálov pre rok 2019 bola opravená cena a kód transfúzneho prípravku pre položku PPT-04 v súlade s opatrením MZ SR č. 07045-46/2018-OL. Kompletnú opravenú verziu si môžete stiahnuť TU.
Centrum pre klasifikačný systém zverejnilo MU č. 2/2019 Zúčtovanie hospitalizačných prípadov v systéme úhrad podľa SK-DRG. S účinnosťou od 01.04.2019 je novelizované MU č. 5/4/2019, súčasťou ktorého je aktualizovaná dávka 274b určená pre vykazovanie poskytnutej zdravotnej starostlivosti v systéme úhrad podľa SK-DRG. Všetky dokumenty nájdete TU.
V súvislosti s vykazovaním výkonov poskytnutej zdravotnej starostlivosti PÚZS zaradenými do systému úhrad podľa SK-DRG úrad zverejnil Zoznam DRG-nerelevantných odborností vylúčených z vykazovania a úhrad podľa SK-DRG systému. Zoznam nájdete TU.
V katalógu prípadových paušálov pre rok 2019 bola opravená chyba pri položke Imunoadsorpcia. Opravenú verziu si môžete stiahnuť TU.
Centrum pre klasifikačný systém aktualizovalo pre rok 2019 Pravidlá kódovania v systéme SK-DRG. Pravidlá kódovania sú k dispozícii na stiahnutie TU.
Pre zlepšenie všeobecnej informovanosti zverejňujeme odpovede na najčastejšie kladené otázky.
V súvislosti s oznámením Ministerstva zdravotníctva SR č. 341/2018 Z. z., vyhláseného dňa 30.11.2018 o vydaní opatrenia MZ SR č. 07045-46/2018-OL, ktoré nadobudlo účinnosť dňa 01.12.2018, boli
do Katalógu prípadových paušálov pre rok 2019 doplnené ceny pre transfúzne lieky. Zároveň boli v katalógu vykonané drobné opravy zistených nezrovnalostí. Opravený dokument nájdete TU.
Definičná príručka pre SK-DRG systém 2019 bola v časti Zväzok 5 (Prílohy) rozšírená o prílohu D, ktorá obsahuje definície pre overovanie platnosti klinických a demografických premenných. Centrum pre klasifikačný systém zároveň vyzýva výrobcov počítačových programov k podaniu žiadosti o osvedčovanie zhody v súlade s § 20ca zákona č. 581/2004.
Postup pre osvedčovanie zhody pre SK-DRG systém 2019 je popísaný v dokumente Podrobnosti k osvedčovaniu zhody počítačového programu.
Centrum pre klasifikačný systém otvára pripomienkové konanie k aktualizácii Zoznamu zdravotných výkonov pre klasifikačný systém diagnosticko-terapeutických skupín pre rok 2020. Návrhy na pripomienky predkladateľ odosiela v elektronickej podobe prostredníctvom formulárov. Pokyny k zasielaniu pripomienok sú k dispozícii TU. Posledný termín na ich zaslanie je 28.02.2019.
Centrum pre klasifikačný systém pripravilo pre rok 2019 aktualizáciu Zoznamu zdravotných výkonov pre klasifikačný systém diagnosticko-terapeutických skupín (ZZV-DRG-2019) prijatú vydaním opatrenia MZ SR č. S08321-2018-OL zo dňa 12.09.2018. ZZV-DRG-2019 je k dispozícii na stiahnutie TU. Pre účely zapracovania zmien do informačných systémov a iných súvisiacich dokumentov zverejňujeme zároveň aj prevodový mostík ZZV-DRG-2019-2018.
Oznamujeme zverejnenie opravy dokumentu Podrobnosti k osvedčovaniu zhody počítačového programu pre rok 2019.
V súlade s § 20 ods. 2 písm. q) zákona č. 581/2004 Z. z. zverejňujeme Základné sadzby pre rok 2019 stanovené Ministerstvom zdravotníctva SR a odsúhlasené Riadiacim výborom DRG dňa 27.09.2018.
Centrum pre klasifikačný systém v zmysle § 20 ods. 2 písm. q) zákona č. 581/2004 Z. z. zverejňuje pre rok 2019 nasledujúce dokumenty:
Definičná príručka pre rok 2019
Katalóg prípadových paušálov pre rok 2019 (pdf)
Katalóg prípadových paušálov pre rok 2019 (xlxs)
Hospitalizačný prípad a parametre definujúce prípadový paušál v systéme úhrad podľa SK-DRG
Podrobnosti k osvedčovaniu zhody počítačového programu
Úrad pre poskytovateľov ÚZS zaradených do systému financovania podľa DRG opravil v MU 10/2/2014 termíny k zasielaniu údajov o všetkých hospitalizačných prípadoch elektronickou formou do CKS. MU nájdete TU.
Pre účely kalkulácií boli opravené prílohy ku kalkulačnej metodike 2.1. Opravené prílohy nájdete TU.
Pravidlá kódovania 2018 - Dokument obsahuje aktualizáciu pravidiel kódovania chorôb a zdravotných výkonov súvisiacu so systémom SK-DRG 2018 a ZZV-DRG 2018. Pravidlá sú zároveň rozšírené o prílohy obsahujúce charakteristiky a podmienky pre vykazovanie komplexných výkonov.
Oznamujeme, že bolo otvorené pripomienkové konanie k aktualizácii zoznamu zdravotných výkonov pre klasifikačný systém diagnosticko - terapeutických skupín DRG pre rok 2019. Formulár pre zasielanie pripomienok je k dispozícii na stiahnutie TU. Konečný termín pre zasielanie pripomienok je 28.2.2018.
Opatrením MZ SR č. S00692-2017-OL vstupuje do platnosti s účinnosťou od 01.01.2018 Zoznam zdravotných výkonov pre klasifikačný systém diagnosticko-terapeutických skupín ZZV-DRG-2018. Kompletné znenie zoznamu a opatrenia nájdete na stránke TU.
Úrad vydal aktualizáciu MU 10/2/2014, v ktorom sa mení formulár 199-4 na 199-5 (Dátové rozhranie pre ročný zber údajov v Centre pre klasifikačný systém) a formulár 200-5 na 200-6 (Zoznam číselníkov používaných pre dátové rozhranie SK-DRG). MU nájdete TU.
Pre SK-DRG systém 2018 zverejňujeme prevodový mostík terminálnych kódov Zoznamu zdravotných výkonov pre klasifikačný systém diagnosticko-terapeutických skupín.
Na základe záverov Riadiaceho výboru DRG zverejňujeme opravu dokumentu "Podrobnosti k procesu osvedčovania zhody počítačového programu“. Tento dokument je platný pre osvedčovanie zhody pre SK-DRG systém 2018.
Úrad vydal aktualizáciu MU 5/2/2015, v ktorom sa mení formulár 375/2 (dávka 274a) na 375/3 (dávka 274b). MU nájdete TU.
Základné sadzby pre rok 2018
V zmysle záverov RV DRG zo dňa 19.09.2017 zverejňujeme základné sadzby platné pre rok 2018.
V zmysle § 20 ods. 2 pís. q) zákona č. 581/2004 Z. z. zverejňujeme dokumenty SK-DRG pripravené pre rok 2018:
Definičná príručka systém 2018
Katalóg prípadových paušálov pre rok 2018
V zmysle § 20 ods. 2 pís. q) zákona č. 581/2004 Z. z. oznamujeme zverejnenie dokumentu Hospitalizačný prípad a parametre definujúce prípadový paušál v systéme úhrad podľa SK-DRG. Dokument má charakter záväzného metodického usmernenia. V súvislosti s dokumentom boli zároveň opravené drobné nezrovnalosti v katalógu prípadových paušálov a zapracované do novej verzie katalógu 2.1.
Oznamujeme zverejnenie usmernenia k vykazovaniu duplicitných zdravotných výkonov v aktuálnom zozname zdravotných výkonov diagnosticko-terapeutických skupín pre rok 2017.
Termín pre odovzdanie údajov od poskytovateľov ústavnej zdravotnej starostlivosti (ďalej "PÚZS") za rok 2016 podľa MU č. 10/2014 je stanovený na 31.05.2017. PÚZS zasielajú za rok 2016 údaje v jednej dávke za celý rok podľa Definičnej príručky 2.0 pri použití číselníkov verzie č. 108/v2. Vo verzii číselníkov 108/v2 je oproti pôvodnej verzii 108 modifikovaný číselník skupín nákladových druhov, vychádzajúci z doplnení kalkulačnej príručky (pozri dokumenty Kalkulačná príručka 2.1 a Zmeny v číselníku skupín nákladových druhov).
Zverejnenie Definičnej príručky 3.0 zo dňa 08.11.2016 bolo formálne upravené. Jednotlivé zväzky tejto príručky sú k dispozícii na stiahnutie ako samostatné dokumenty.
V súlade s § 8c Úhrada zdravotnej starostlivosti podľa klasifikačného systému novely zákona č. 581/2004 Z. z. sa od 01.01.2017 začína implementovať systém SK-DRG ako úhradový mechanizmus za poskytnutú lôžkovú zdravotnú starostlivosť v ústavných zdravotníckych zariadeniach.
Riadiacim výborom pre DRG boli v tejto súvislosti dňa 25.01.2017 odsúhlasené dokumenty Základné sadzby pre rok 2017 a Metodika výpočtu a konvergencie základných sadzieb pre roky 2017-2022, ktoré sú k dispozícii na stiahnutie na e-DRG portáli úradu. Podľa rozhodnutia Riadiaceho výboru zo dňa 22.11.2016 je pre rok 2017 v platnosti Definičná príručka 3.0 v rozsahu jej zverejnenia zo dňa 08.11.2016 a Katalóg prípadových paušálov 2.0.
Definičná príručka 3.0 vychádza z klasifikácií pre rok 2017:
MKCH 2017
Zoznam zdravotných výkonov pre klasifikačný systém diagnosticko-terapeutických skupín (ďalej len "ZZV") pre rok 2017
ZZV pre rok 2017 bol schválený pod číslom legislatívneho procesu LP/2016/946. V súčasnosti je zverejnený v znení po zapracovaní pripomienok z medzirezortného pripomienkového konania a pripomienok zo Stálej pracovnej komisie Legislatívnej rady vlády Slovenskej republiky na stránke www.slov-lex.sk.
Pretože záverečná korektúra prebieha až vo vydavateľstve, konečný ZZV pre rok 2017 môže vykazovať drobné textové odchýlky. Dokument na stránke Slov-Lex je však použiteľný pre účely vykazovania poskytnutej zdravotnej starostlivosti.